*Tämä artikkeli kertoo yrityksestä. Jäkäläsuvusta kertoo artikkeli naavat.*

**Naava (Naturvention Oy)** on suomalainen yritys, joka valmistaa sisäilmaa puhdistavia viherseiniä – pystysuoria huonekasvien peittämiä rakenteita. Yrityksen perustivat vuonna 2012 Aki Soudunsaari, Niko Järvinen sekä Mika Tyrväinen. Aki Soudunsaari toimi vuoteen 2019 asti Naavan toimitusjohtajana, jonka jälkeen hänen tilalleen valittiin KONE:en Aasian markkinoilla aiemmin työskennellyt ja Naavan hallituksen puheenjohtajana toiminut Arttu Salmenhaara. Aki Soudunsaari siirtyi yrityksen strategiajohtoon, ja hallituksen uudeksi puheenjohtajaksi valittiin pääomasijoitusyhtiö Butterfly Venturesin partneri Juho Risku.

Tuote ja teknologia
-------------------

Naava valmistaa automatisoituja viherseiniä, jotka puhdistavat sisäilmaa haitallisista kemikaaleista hyödyntämällä kasvien juuristossa ja kasvualustassa eläviä mikrobeja. Naavan käyttämä järjestelmä on patentoitu.

### Tutkimus

Naavan teknologia perustuu NASA:n tekemiin tutkimuksiin. Vuonna 1979 NASA:n tutkijat mittasivat Skylab avaruusasemalta 107 erilaista VOC-yhdistettä, jotka olivat peräisin erilaisista synteettisistä, esimerkiksi rakennukseen käytetyistä materiaaleista. Yhdysvaltain armeijalle työskennellyt ympäristötieteilijä B. C. Wolverton ryhtyi tutkimaan onko jätevesien puhdistuksessa käytettyä, kasvien avulla tapahtuvaa bioremediaatiota mahdollista soveltaa myös ilman puhdistamiseen haitallisista kemikaaleista. Hänen tutkimuksensa osoittivat, että kasvien juuristossa ja kasvualustassa elävät mikrobit kykenevät hajottamaan ilmassa esiintyviä kemikaaleja, sekä sen olevan sitä tehokkaampaa mitä enemmän ilmaa ohjattiin kulkemaan kasvualustan lävitse.

Naava on tehnyt oman tutkimuksensa lisäksi yhteystyötä lukuisten kumppanien ja puolueettomien tutkimuslaitosten kanssa, ja puhdistustehoa on arvioitu kolmessa vertaisarvioidussa tutkimuksessa. Englantilaisen tutkimuskeskus BRE:n sekä Sydneyn teknillisen yliopiston tekemän tutkimuksen mukaan Naavan biofiltterit pystyivät poistamaan ilmasta systemaattisesti n. 57 % testikemikaalina käytettyä MEK:ta jokaisella läpikierrolla. Myös suomalaisen VTT:n tekemässä tutkimuksessa käytettiin tavanomaiseen sisäilmaan verrattuna suuria kemikaalimääriä, ja biofilttereiden tukkeutumatta saavutettiin jopa 65 % testatuista kemikaaleista yhdellä kertaläpäisyllä. Itä-Suomen ja Jyväskylän yliopistojen tekemässä tutkimuksessa pystyttiin osoittamaan Naavan käyttämän teknologian moninkertaistavan kasvien kyvyn puhdistaa ilmaa vertailemalla kasveja erilaisissa kasvuolosuhteissa. Tutkimuksessa käytettiin kuuden eri VOC-yhdisteen sekoitusta, ja verrattiin kasvien puhdistuskykyä neljässä eri olosuhteessa: mullassa, mullassa ilmankierron kanssa, Naavan käyttämässä epäorgaanisessa kasvualustassa, sekä Naavan käyttämässä epäorgaanisessa kasvualustassa ilmankierron kanssa. Yhden tunnin kuluttua jälkimmäisessä olosuhteessa kammion kemikaalitasot laskivat lähes nollaan, kun mullassa elävillä kasveilla kemikaaleista oli 20 tunninkin jälkeen jäljellä vielä 80 %.

Talous ja organisaatio
----------------------

### Rahoitus

Vuonna 2017 Naava keräsi 3,2 miljoonan euron rahoituksen USA:n markkina-avausta ja kansainvälistä kasvua varten. Sijoittajiin kuuluvat muun muassa amerikkalainen Delos-yhtiö, suomalaiset Halton, Sitra ja Butterfly Ventures, Jaakko Ollila, Leena Niemistö, sekä suomalainen näyttelijä ja yrittäjä Jasper Pääkkönen. Myöhemmin samana vuonna Naava keräsi onnistuneessa joukkorahoituskampanjassa 2,2 miljoonaa euroa Ruotsalaisen Pepins-joukkorahoitusyrityksen kautta, saaden 1257 uutta omistajaa. Toisessa, Invesdor-joukkorahoitusyrityksen kautta järjestetyssä rahoituskierroksessa vuonna 2018 Naava keräsi yli 2 miljoonaa euroa yli 900 sijoittajalta. Naava tähtää pörssilistautumiseen vuosien 2020—21 tienoilla.

Lisäksi Naava on saanut yli miljoona euroa tuotekehitystukea Tekesiltä, Elyltä ja EU:lta.

### Toimintamalli

Naava on jakanut liiketoimintansa kolmeen yritykseen, joista immateriaalioikeudet omaava emoyhtiö Naava Finland toimii Suomessa ja sen sataprosenttisesti omistamat tytäryhtiöt puolestaan Ruotsissa ja Yhdysvalloissa. 

Vuonna 2018 Naava muutti toimintamalliaan siirtämällä kansainvälistä toimintaansa jälleenmyyjille, jättäen omat toimipisteensä vain Suomen ja Ruotsin markkinoille. Naavan tuotteita on lisäksi saatavilla Saksassa, Espanjassa, Tanskassa, Englannissa, Yhdysvalloissa sekä Etelä Koreassa. Naavan partnereita ovat muun muassa eteläkorealainen Sejun Group, yhdysvaltalainen kiinteistöalan pioneeriyritys Delos sekä yhdysvaltalainen Teknion, maailman johtaviin vihersisustusyrityksiin lukeutuva Ambius, suomalainen Martela, Staples Finland, ja englantilainen Office Blueprint. Vuoteen 2023 mennessä Naavan liikevaihdosta 80 % ennustetaan tulevan kumppanien kautta.

Naavan palveluratkaisuissa yhdistyvät fyysiset tuotteet (laitteisto), teknologia eli Naava OS -käyttöjärjestelmä (ohjelmisto) ja paikan päällä tapahtuvat huolto- ja asennuspalvelut. Liiketoimintamalli muistuttaa KONE:en tai Frameryn käyttämiä malleja, joihin itse fyysisen tuotteen lisäksi kuuluu säännöllinen huoltopalvelu.

Tunnustukset
------------

Naava voitti tuottava idea kilpailun vuonna 2016 ja pääsi näytille New Yorkin Times Square-aukiolla sijaitsevalle Nasdaqin mainosseinälle.Vuonna 2017 WIRED arvioi Naavan yhdeksi kuumimmista eurooppalaisista startupeista sekä kaikista kiinnostavimmaksi suomalaisyritykseksi. Lisäksi Naavan tuotteet voittivat Fennia-palkinnon designistaan, ja yritys valittiin yhdeksi Suomen parhaista työpaikoista Great Place to Work -listauksessa. Vuonna 2018 Naava oli mukana yhtenä kaikista nopeimmin kasvavista eurooppalaisista yrityksistä Inc 5000 Europe-listauksessa, voitti Suomen mestaruuden Startup World Cup -kilpailussa ja teollisuusneuvos Aarre M. Mattisen säätiön myöntämän, Suomen rakennusalan suurimman innovaatiopalkinnon. Lisäksi Naavan nettisivut valittiin Suomen parhaaksi B2B mediaksi.

Naavan tuotteet ovat menestyneet kansainvälisesti pääsemällä finaaliin Interior Design's Best of the Year -kilpailussa Yhdysvalloissa, sekä voittamalla hopeaa vuosina 2018 ja 2019 maailman suurimmilla kalustemessuilla NeoConissa, Chicagossa, jossa Naava palkittiin myös Metropolis likes -palkinnolla. Naava on saanut erityisesti Suomessa mediajulkisuutta, ja esimerkiksi Helsingin Sanomat on kirjoittanut Naavasta. Naava on myös mainittu lukuisissa kansainvälisesti arvostetuissa julkaisuissa, kuten Business Insider ja Wall Street Journal -lehdissä.

Lähteet
-------

1. ↑
2. ↑
3. ↑
4. ↑  Wolverton, B. C. & McDonald-McCaleb, R. C.:   *Biotransformation of priority pollutants using*
biofilms and vascular plants.*, 1986.  J Miss Acad Sci , 31:79–89..*
5. ↑  Wolverton, B. C. Douglas, W. L. & Bounds, K.:   *A study of interior landscape plants for indoor air pollution abatement .*, 1989.  NASA tekninen dokumentti.
6. ↑  Naava: Vertaisarvioitu tutkimus todistaa Naava-älyviherseinän puhdistavan ilmasta tehokkaasti vaarallisia epäpuhtauksia *www.naava.io*. Viitattu 11.7.2019.
7. ↑  Torpy, F. Clements, N. Pollinger, M. Dengel, A. Mulvihill, I. He, C. & Irga P.:   *Testing the single-pass VOC removal efficiency of an active green wall using methyl ethyl ketone (MEK).*, 2018.  Air Qual Atmos Health 11:163-170.
8. ↑  Mattila, I. Heinonen, K. & Niemeläinen, M.:   *Viherseinän kaasumaisten epäpuhtauksien*
suodatuskyky.*, 2016.  Valtion Teknillinen Tutkimuslaitos, Tampere.*
9. ↑  Mikkonen, A. Li, T. Vesala, M. Saarenheimo, J. Ahonen, V. Kärenlampi, S.B. Lande, J. D. Tiirola, M. & Tervahauta, A.:   *Biofiltration of airborne VOCs with green wall systems: microbial and chemical dynamics.*, 2018.  Indoor Air 28:697-707.
10. 1 2  Päivi Vuolle: Naava avaa tehtaan USA:han ja vauhdittaa kasvua 3,2 miljoonan euron rahoituksen avulla *www.naava.io*. Viitattu 8.7.2019.
11. ↑  Naava: Terveysteknologiayritys Naavan joukkorahoituskierros yksi Suomen kaikkien aikojen menestyneimmistä *www.naava.io*. Viitattu 8.7.2019.
12. ↑  Pepins presenterar Naava *Pepins*. Viitattu 16.8.2019. (ruotsiksi)
13. 1 2
14. ↑  Naava: Ota yhteyttä | Naava *www.naava.io*. Viitattu 8.7.2019.
15. ↑  Rowland Manthorpe: The hottest startups in Helsinki in 2017 *Wired UK*.  2.10.2017. Viitattu 8.7.2019.
16. ↑  Fennia Prize 2017 | Fennia Prize | Prizes | Design Forum Finland *www.designforum.fi*. Viitattu 8.7.2019. (englanniksi)
17. ↑  Suomen parhaat työpaikat 2017 *Great Place To Work Finland*. Viitattu 8.7.2019.
18. ↑  Naava *Inc.com*. Viitattu 8.7.2019.
19. ↑  Finland National Finale of Silicon Vikings Startup World Cup *www.facebook.com*. Viitattu 8.7.2019.
20. ↑  Päivi Vuolle: Suomen suurimman rakennusalan innovaatiopalkinnon saa Naava-älyviherseinä *www.naava.io*. Viitattu 8.7.2019.
21. ↑  Sari Venäläinen: #B2BOSCARIT 2018 - Voittajat ja kunniamaininnat! 🏆 *www.advanceb2b.com*. Viitattu 8.7.2019.
22. ↑  Best of Year Awards Winners 2017 *Interior Design*.  2.12.2017. Viitattu 8.7.2019. (englanniksi)
23. ↑  Best of NeoCon Awards 2018 *bestofneoconawards.secure-platform.com*. Viitattu 8.7.2019.
24. ↑  Best of NeoCon Awards 2019 *bestofneoconawards.secure-platform.com*. Viitattu 8.7.2019.
25. ↑  Metropolis Likes NeoCon Winners *Metropolis*. Viitattu 8.7.2019. (englanniksi)
26. ↑  Opettajalta lähti ääni ja muisti katkeili sisäilmaongelmien vuoksi – nyt hän haluaa saada koko maailman hengittämään suomalaista metsäilmaa *Helsingin Sanomat*.  17.12.2016. Viitattu 8.7.2019.
27. ↑  Nordic *Business Insider*. Viitattu 8.7.2019. (englanniksi)
28. ↑  Amy Gamerman: When Your Home Has Its Very Own Jungle *WSJ*. Viitattu 8.7.2019. (englanniksi)